
إن الحمد cal‏ نحمده ونستعینه ونستغفره» ونعوذ Al‏ من شرور آنفسنا ومن 
ol‏ أعمالناء من يهده الله فلا مضل cal‏ ومن یضلل فلا هادي ca}‏ وأشهد Y‏ 
له إلا الله وحده لا شريك له وآشهد أن نبینا حمدا عبده ورسوله» صلی 40 عليه 
وعلى آله وأصحابه ১‏ تسلیما کنر 
আম্মা বাদ)‏ 


আল্লাহর বান্দাগণ! আপনারা যথাযথভাবে আল্লাহর তাকওয়া 
অবলম্বন করুন এবং গোপনে ও নিভৃতে তাকে ভয় করুন। 


আইয়ুহাল মুসলিমুন:৩) 

মুসলমানগণ বরকতে পরিপূর্ণ একটি মৌসুমকে বিদায় জানাল। 
কাজেই এতে সফলকামদের জন্য অভিনন্দন ৷ এ মৌসুমে নেক আমল 
সহজ করে দেয়ার জন্য তারা যেন আল্লাহর প্রশংসা করে, সৎকর্মের 
ধারাবাহিকতা চালু রাখে এবং বান্দাদের প্রতি আল্লাহর অবারিত 
অনুগ্রহে খুশী হয়ে আনন্দিত হয়। মহান আল্লাহ বলেন: 


(১) পহেলা শাওয়াল, ১৪৪৪ হিজরীতে জুমার দিনে মসজিদে নববীতে খুতবাটি প্রদান 
করা হয়। 

(২) আম্মা 5۳7 শব্দটি আরবদের নিকট একটি প্রসিদ্ধ শব্দ, যা বক্তব্য বা চিঠির 
সূচনায় অথবা এক প্রসঙ্গ থেকে অন্য প্রসঙ্গে যাওয়ার সময় ব্যবহার করা হয়। 
এর অর্থ হচ্ছে: অতঃপর | 

(৩) হে মুসলমানগণ | 

অর্থ: [বলুন, এটা আল্লাহর অনুগ্রহে ও তাঁর দয়ায়; কাজেই এতে 
তারা যেন আনন্দিত হয়। তারা যা পুঞ্জীভূত করে তার চেয়ে এটা 
[ সূরা ইউনুস: ৫৮। ইবনে কাসীর রহঃ বলেন: (অর্থাৎ: তারা 
যেন আল্লাহর পক্ষ থেকে যে হেদায়াত ও সত্য দ্বীন এসেছে তা পেয়ে 
আনন্দিত হয়। কেননা তারা যেসব পার্থিব নগন্য বস্তু এবং এর 
ধ্বংসশীল চাকচিক্য পুঞ্জীভূত করে তার অপেক্ষা এটাই আনন্দিত 
হওয়ার শ্রেষ্ঠ বিষয়।)) 
উত্তম মানুষ সেই ব্যক্তি, যে সৎকর্মের মাধ্যমে জীবনকে পরিচালনা 
করে। রাসূল সাঃ বলেছেন: (সর্বোত্তম ব্যক্তি সেই যার জীবন হয় 
দীর্ঘ, আর আমল হয় সুন্দর ।)) (সুনানে তিরমিযি) নেক আমলসমূহ 
কবুল হওয়ার একটি আলামত হল: ইবাদতে ধারাবাহিক হওয়া এবং 
তা আরো বেশি পালন করা। মহান আল্লাহ বলেন: 
4 A (449 A VIG 3s 
অর্থ: [আর যারা হিদায়াত প্রাপ্ত হয়েছে আল্লাহ তাদের হিদায়াত 
বৃদ্ধি করেন এবং তাদের তাকওয়া প্রদান করেন |] সূরা মুহাম্মাদ: ১৭। 
ইবাদতে অবিচলতা আল্লাহর মুমিন বান্দাদের একটি বৈশিষ্ট্য। 
আল্লাহ তায়ালা বলেন: 

ARAN هم‎ TS AGE MEE د‎ 
৩০০2৯ ES ME ES 

অর্থ: [নিশ্চয় যারা বলে, আমাদের রব আল্লাহ্‌, তারপর অবিচলিত 
থাকে, তাদের কাছে নাযিল হয় ফেরেশতা (এ বলে) যে, তোমরা ভীত 
হয়ো না, চিন্তিত হয়ো না এবং তোমাদেরকে যে জান্নাতের প্ৰতিশ্ৰুতি 
দেয়া হয়েছিল তার জন্য আনন্দিত হও |] সূরা ফুসসিলাত: ৩০। আল্লাহ 
তায়ালা তাঁর নবী ও মুমিনদেরকে সৎ আমলের উপর অবিচলতার 
নির্দেশে দিয়েছেন এবং তাদেরকে এর উপর প্রতিষ্ঠিত থাকতে 
উৎসাহিত করেছেন। এ মর্মে তিনি বলেন: 


م 4 
= 


4 كما مرت وم تاب مَعَكَ‎ li y 
অর্থ: [কাজেই আপনি যেভাবে আদিষ্ট হয়েছেন তাতে অবিচল 
থাকুন এবং আপনার সাথে যারা তাওবা করেছে তারাও] সুরা হুদ: 
১১২। এটা যাবতীয় কল্যাণের চাবিকাঠি ۱ মহান আল্লাহ বলেন: 
EAN e AA y 
অর্থ: [আর তারা যদি সঠিক পথে অবিচল থাকত, তাহলে আমি 


অবশ্যই তাদেরকে প্রচুর বারি বর্ষণে সিক্ত করতাম ।] সুরা আল-জিন: 
১৬। 


একজন মুসলিম যখন সৎআমল সম্পন্ন করে তখন যেন সে তা 
কবুল না হওয়ার ভয়ে ভীত হয়। মহান আল্লাহ বলেন: 

& Ss E نما‎ 
অর্থ: [আল্লাহ তো কেবল মুত্তাকীদের পক্ষ হতে কবুল করেন ৷] 
সুরা আল-মায়েদা: ২৭। আলী রাঃ বলেন: ((আমল করা অপেক্ষা আমল 
কবুল হওয়ার প্রতি তোমরা অধিক গুরুত্ব প্রদান কর।)) 


মুমিন ব্যক্তি সৎকর্ম ও ভয়কে সমন্বয় করে। তার অবস্থা হল যেমন 

আল্লাহ তায়ালা বলেছেন: 
ES BUT بت‎ Sal 

অর্থ: [আর যারা যা দেয়ার তা দেয় ভীত-কম্পিত হৃদয়ে, এজন্য 
যে তারা তাদের রবের কাছে প্রত্যাবর্তনকারী |] সূরা আল-মুমিনুন: wo | 
আয়েশা রাঃ বলেন: (CR আল্লাহর রাসূল! এরা কি তারা, যারা মদ 
পান করে এবং চুরি করে? তিনি বললেন: না, হে সিদ্দীক তনয়া, বরং এরা 
হল 4 সব লোক যারা সিয়াম পালন করে, সালাত আদায় করে এবং 
সদকা করে; অথচ তাদের পক্ষ থেকে এসব কবুল না হওয়ার 
আশংকা করে ۱ “এরাই তারা যারা কল্যাণের দিকে দ্রুত ধাবমান এবং 
তাঁর দিকে অগ্রগামী ।”)) (সুনানে তিরমিযি) 


আর যদি আমলকারী আশা করে যে তার আমল কবুল হয়েছে, 
তাহলে সে যেন আত্মতৃপ্তির কারণে তা বিনষ্ট হওয়ার ব্যাপারে সতর্ক 
থাকে। আমলে আত্মতৃপ্ত থাকা আল্লাহর পাকড়াও থেকে নিরাপদ 
ভাবার শামিল; এতে আমলে ঘাটতি আসে এবং এটা পাপাচার বিস্মৃত 

হওয়ার কারণ। ইবনে মাসউদ রাঃ বলেন: (দুটি বিষয়ে ধ্বংস 
অনিবার্য: নিরাশা এবং আত্মতৃপ্তি।)) 

যাকারিয়া আঃ ও তার পরিবার আল্লাহর ইবাদত পালন ও তাঁর 
নিকট দুয়া করা সত্ত্বেও তাকে ভয় করতেন। ফলে আল্লাহ তাদের 
প্রশংসা করে বলেন: 


e পার পাপ Lae و رص‎ < 


CAES Cs رغوت ف اليرت‎ ডিল el 
4 ৯১ ES 
অর্থ: [তারা সৎকাজে প্রতিযোগিতা করত, আর তারা আমাকে 


ডাকত আগ্রহ ও ভীতির সাথে এবং তারা ছিল আমার নিকট ভীত- 
অবনত ۱[ সুরা আল-আম্বিয়া: do ৷ 


আত্মতৃপ্তি প্রতিহত করার উপায় হচ্ছে: গুনাহের স্বীকৃতি, সংআমলে 
ঘাটতির স্বীকারোক্তি, আল্লাহর নিয়ামতের স্মরণ, কৃতজ্ঞতা না করলে 
নিয়ামত অপসারণ হওয়ার আশঙ্কা, দোয়ার মাধ্যমে সংআমলের 
হেফাযত এবং ক্ষমা ও সন্তুষ্টি প্রার্থনা ইত্যাদি। 


আল্লাহর অন্যতম অনুগ্রহ হল যে, ইবাদতের দ্বার সারা বছরই 
উন্মুক্ত, আল্লাহর ইবাদত করা হয় সকল সময়ে । 


মৃত্যু ছাড়া মুমিনের আমলের বিরতি নেই ۱ মহান আল্লাহ বলেন: 


4280 তোতা 2 Gr পা আর 
& ÍA واعبد ريك حى‎ 

অর্থ: [আর আপনার মৃত্য আসা পর্যন্ত আপনি আপনার রবের 

ইবাদাত করুন।] সূরা আল-হিজর: ৯৯। ইমাম আহমদ রহঃ-কে 
জিজ্ঞাসা করা হল: (অবকাশ কখন? তিনি বললেন: জান্নাতে প্রথম 
পা রাখার সময় ।)) 


বস্তুত মুসলিম ব্যক্তি বেশি বেশি ইবাদত করে থাকে যেন 
আখেরাতে তার নিয়ামত বৃদ্ধি পায়। আর বান্দার উপর আল্লাহর 
অনুগ্রহের একটি হল: মহিমান্বিত রমযান মাসের সতআমলসমূহ সারা 
বছর চলমান থাকে । যেমন: সর্বদা কুরআন তেলাওয়াত, প্রত্যেক 
রাতে তাহাজ্জুদ, যিকির-আযকার যা ব্যতীত হৃদয়ের কোন জীবনীশক্তি 
নেই, দান-সাদকার দ্বার সর্বদা উন্মুক্ত এবং প্রতি মুহূর্তে দোয়া যার 
বিকল্প কিছু নেই ইত্যাদি। 

আল্লাহর নিকট পছন্দনীয় একটি কাজ হল: পরিমাণে অল্প হলেও 
সৎ আমলে ধারাবাহিক থাকা৷ রাসূল সাঃ বলেছেন: (আল্লাহর নিকট 
অধিক প্রিয় আমল হল যা নিয়মিত করা হয়, যদিও তা অল্প হয়।)) 
(সহীহ বুখারী ও মুসলিম ( ইমাম নববী রহঃ বলেন: (অল্প পরিমাণ 
ধারাবাহিক আমল অনিয়মিত অধিক আমলের চেয়ে উত্তম; কেননা 
সঠিক নিয়ত, SATS এবং আল্লাহমুখীতা চলমান থাকে ۱ ফলে চলমান 
হয়।)) 


পরিশেষে, হে মুসলমানগণ! 

আপনারা সংআমলগুলো কবুল হওয়ার প্রত্যাশা করে ঈদের আনন্দ 
উদযাপন করুন, নিজেকে ও পরিবারকে আনন্দিত করুন । আল্লাহর 
তাকওয়ার সাথে ঈদের আনন্দ প্রকাশ করুন এবং ঈদ ও অন্যান্য 
উপলক্ষ্যে আল্লাহর সীমারেখা লঙ্ঘন করা থেকে সাবধান থাকুন; 
নতুবা রমযানে আপনারা যা অর্জন করেছেন তা বিনষ্ট করে ফেলবেন। 
রমযানের যিনি মালিক তিনিই অন্যান্য মাস ও বছরের মালিক। 
কাজেই ঈদ ও অন্যান্য সময়ে যেন আপনাদের চেহারায় সংআমলের 
জ্যোতি ও ইবাদতের চিহ্ন বিদ্যমান থাকে । আলী রাঃ বলেন: (Al 
দিনটিতেই আমরা আল্লাহর নাফরমানী থেকে বিরত থাকি সেটাই 
আমাদের ঈদের দিন।)) 


আউযুবিল্লাহি মিনাশ-শায়তানির রাজীমণ) 

4 REA آجرهم‎ AS 
অর্থ: [মুমিন হয়ে পুরুষ ও নারীর মধ্যে যে কেউ সৎকাজ করবে, 
অবশ্যই আমি তাকে পবিত্ৰ জীবন দান করব। আর অবশ্যই আমি 


তাদেরকে তারা যা করত তার তুলনায় শ্রেষ্ঠ প্রতিদান দেব] সূরা 
আন-নাহল: ৯৭। 


بارك الله لي ولکم ও‏ القرآن العظیم .. 


(3) অর্থ: আমি আল্লাহর নিকট বিতাড়িত শয়তান হতে আশ্রয় প্রার্থনা ۱ 

نبینا حمدا عبده ورسوله» صلی الله‎ Of شريك له تعظیما لشأنه» وآشهد‎ Y وحده‎ 


আইয়ুহাল 0 

যদিও রমযান মাসের সিয়াম আমাদের থেকে বিদায় নিয়েছে, কিন্তু 
অন্যান্য মাসেও আমাদের জন্য সিয়াম পালন করা শরীয়তসিদ্ধ। 
সুতরাং আপনারা রমযানের সিয়ামের পর শাওয়াল মাসে ছয়টি সিয়াম 
আদায় করুন । রাসূল সাঃ বলেছেন: ((যে ব্যাক্তি রমযান মাসের সিয়াম 
(অর্থাৎ ৬টি সিয়াম পালন করল), সে যেন সারা বছর সিয়াম পালন 
করল ।)) (সহীহ মুসলিম ৷) আর এটি সারা বছর সিয়াম পালনের ন্যায় 
এজন্য যে, সৎকাজের সাওয়াব দশগুণ হয়ে থাকে । সুতরাং রমযান 
হল দশ মাসের সমান, আর ছয়টি সিয়াম হল দুই মাসের সমান। 

নবী সাঃ প্রতি সোম ও বৃহস্পতিবার সিয়াম পালনের সুন্নাত প্রবর্তন 
করে বলেছেন: (সেই দুদিন মানুষের আমলনামা আল্লাহ রাব্বুল 
আলামীনের নিকটে উত্তোলন করা হয়। তাই আমি পছন্দ করি যে, 
আমার আমলনামা আল্লাহর নিকটে এমন অবস্থায় উত্তোলন করা 
হোক যখন আমি সিয়াম পালনরত থাকি 1)) (মুসনাদে আহমাদ ৷) 


(৫) অর্থ: হে মুসলমানগণ | 

রাসূল সাঃ আবু হুরায়রা রাঃ-কে প্রতি মাসে তিনদিন সিয়াম 
পালনের ওসিয়ত করেছিলেন (সহীহ বুখারী ও মুসলিম ( তিনি আরো 
বলেন: (ধৈর্যের (রমযান) মাসের সিয়াম ও প্রত্যেক মাসের তিনটি 
সিয়াম সারা বছর সিয়াম পালনের সমতুল্য ।)) (মুসনাদে আহমাদ ৷) 

যখন কল্যাণের কোন দ্বার উম্মুক্ত থাকে তখন সে দিকে দ্রুত 
অগ্রসর হোন; কেননা দরজাসমূহ সর্বদা উম্মুক্ত থাকে না। 

অতঃপর আপনারা জেনে রাখুন যে, আল্লাহ তায়ালা আপনাদেরকে 
তাঁর নবীর উপর দরুদ ও সালাম পেশ করতে নির্দেশ দিয়েছেন। ... 


সমাপ্ত 

